PATVIRTINTA

 Šiaulių ,,Saulėtekio“ gimnazijos

 direktoriaus 2022 m. kovo 15 d.

 įsakymu Nr. V-39

**Šiaulių „Saulėtekio“ gimnazijos**

**PROJEKTINIŲ DARBŲ RENGIMO TVARKOS APRAŠAS**

1. BENDROSIOS NUOSTATOS

1. Aprašas nustato II-ų gimnazijos klasių mokinių projektinių darbų rengimo, pristatymo, vertinimo ir saugojimo tvarką.

2. Aprašu vadovaujasi II-ų gimnazijos klasių mokiniai, mokytojai - projektinių darbų vadovai.

3. Aprašas parengtas vadovaujantis šiais dokumentais: Pagrindinio ugdymo bendrosiomis programomis, patvirtintomis Švietimo ir mokslo ministro 2008 m. rugpjūčio 26 d. įsak. Nr. ISAK-2433, ir gimnazijos ugdymo planu.

4. Apraše vartojamos sąvokos:

4.1. Projektinis darbas – tai laisvai pasirinktas ir savarankiškas mokinio atliekamas II-oje gimnazijos klasėje ir skirtas padėti ugdyti bei įvertinti bendrąsias – socialines, patyriminę ir dalykines kompetencijas, būtinas sėkmingai mokinio asmenybės ūgčiai, asmeninei karjerai ir mokymuisi visą gyvenimą.

4.2. Projektinio darbo vadovas (toliau vadovas) – dalyko mokytojas, vadovaujantis mokinio projektiniam darbui.

5. Projektinių darbų temų sąrašą ir darbų vadovus įsakymu tvirtina direktorius.

1. PROJEKTINIO DARBO TIKSLAI IR UŽDAVINIAI

6. Parengti projektinį darbą, taikant įvairius mokslinės, tiriamosios, socialinės ir kultūrinės veiklos metodus bei saviraiškos būdus:

6.1. Ugdyti mokinių praktinius tiriamuosius gebėjimus.

6.2. Taikyti bendrąsias ir dalykines kompetencijas.

6.3. Ugdyti(s) atsakomybės jausmą, imtis aktyvių pilietiškų iniciatyvų, įgyti savarankiško ir kūrybinio darbo patirties.

6.4. Mokyti(s) planuoti, kelti tikslus ir juos realizuoti, vertinti savo sėkmę, ieškoti informacijos ir ją apdoroti.

6.5. Mokyti(s) bendrauti ir dirbti bendradarbiaujant.

6.6. Ugdyti(s) aukštesnius pažintinius gebėjimus: kelti klausimus ir ieškoti atsakymų, analizuoti, prognozuoti, argumentuoti, vertinti, apibendrinti, daryti išvadas.

6.7. Įgyti projektinio darbo atlikimo ir pristatymo įgūdžių.

1. PROJEKTINIO DARBO ORGANIZAVIMAS

7. Projektinio darbo temas gimnazijos mokytojai siūlo, o mokinys renkasi projektinio darbo temą ir vadovą iki rugsėjo 15 dienos.

8 Projektinio darbo temą mokinys gali keisti arba ją patikslinti iki II klasės pirmojo pusmečio pabaigos.

9. Pasirinktas projektinis darbas gali būti atliekamas individualiai ar grupėje (2-3 mokiniai).

10. Projektinis darbas gali būti rengiamas remiantis vieno mokomojo dalyko turiniu arba integruojant kelių mokomųjų dalykų žinias ir praktinius gebėjimus. Projektiniam darbui vadovauja ir parenka integracijos būdus vienas vadovas.

11. Projektinio darbo rengimo trukmė, įgyvendinimo laikas ir atsiskaitymo terminas nustatomas suderinus su vadovu.

12. Projektinis darbas atliekamas mokiniui tinkamu laiku: pamokose, per kultūrines - pažintines arba projektines dienas bei kitu laiku.

13. Projektinis darbas rengiamas nuosekliai per visą laikotarpį, už jį atsiskaitoma pusmečių pabaigoje.

14. Projektinio darbo rengimą sudaro du etapai:

14.1. I projektinio darbo rengimo etapas. Jį sudaro projektinio darbo temos pasirinkimas, tikslo ir uždavinių formulavimas, medžiagos kaupimas, atranka, sisteminimas, šaltinių analizė. Tarpinis atsiskaitymas už PD vyksta susitarus su vadovu.

14.2. II projektinio darbo rengimo etapą sudaro tyrimo dalies, išvadų, literatūros sąrašo rengimas, darbo koregavimas, redagavimas bei maketavimas ir darbo pristatymas vadovui.

15. Parengtą projektinį darbą mokinys pateikia vadovo nustatytu laiku. Dėl pateisinamų priežasčių atsiskaitymas už projektinį darbą gali būti atidedamas.

1. PROJEKTINIO DARBO STRUKTŪRA

16. Projektinio darbo struktūrą sudaro šios dalys:

16.1. Titulinis lapas (žr. 1 priedą).

16.2. Įvadas/ autoriaus žodis. Įvade nurodomas tikslas ir keliami uždaviniai, užrašomi pasirinkti metodai jiems įgyvendinti, analizuojama problema, akcentuojamas jos aktualumas, trumpai apibūdinamos struktūrinės dalys/skyriai. Rekomenduojama įvado/ autoriaus žodžio apimtis – iki 0,5 puslapio.

16.3. Tyrimo medžiaga, rezultatai ir analizė. Šioje dalyje turėtų būti paaiškintos projektiniam darbui būdingos pagrindinės sąvokos ir terminai, cituojamos arba perfrazuojamos autorių, kurių darbais remiamasi, mintys. Pateikiami tyrimų rezultatai ir jų analizė. Pagrindinės dalies apimtis – 1-3 puslapiai.

16.4. Išvados. Projektinio darbo išvadose apibendrinami atlikto darbo rezultatai, jie siejami su iškeltu tikslu ir uždaviniais. Apimtis - iki 0,5 puslapio.

16.5. Pridedami priedai (dokumentai, nuotraukos, brėžiniai, eskizai, diagramos, anketos, tiriamoji medžiaga, vertinimo lapas, vokas su skaitmenine laikmena).

17. Šiame apraše pateikiama rekomenduojama projektinio darbo struktūra ir apimtis. Darbo struktūra ir apimtis gali kisti priklausomai nuo dalyko ir pasirinktos temos specifikos.

18. Projektinis darbas pateikiamas vadovui skaitmeninėje laikmenoje.

VI. PROJEKTINIO DARBO VERTINIMAS

19. Tarpinis ir galutinis projektinio darbo vertinimas organizuojamas mokytojo - projekto vadovo nurodytu laiku pusmečių pabaigoje.

20. Projektinis darbas yra įvertinamas pažymiu, kurį vadovas įrašo į tamo dienyną mokslo metų pabaigoje. I pusmetyje mokinio darbas vertinamas „įsk“ arba „neįsk“ ir įrašomas projektinių darbų įvertinimo protokole (2 priedas).

VII. PROJEKTINIŲ DARBŲ SKLAIDA

21. Projektiniai darbai pristatomi mokslinėse - praktinėse, dalykinėse gimnazijos, miesto bei respublikos konferencijose ir kt. renginiuose.

22. Projektinių darbų parodos organizuojamos gimnazijos edukacinėse erdvėse.

23. Darbai saugomi darbo vadovo kabinete 1 metus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

Titulinis lapas

**Šiaulių „Saulėtekio“ gimnazija**

Projektinis darbas

.....................................................................................

(Pavadinimas)

Darbą rengė

IIr klasės mokinys(-ė) Vardenis(-ė) Pavardenis(-ė)

Darbo vadovas (-ė)

Vyr. mokytojas(-ė) Vardenis(-ė) Pavardenis(-ė)

Šiauliai

2024

2 priedas

**ŠIAULIŲ „SAULĖTEKIO" GIMNAZIJA**

**Projektinių darbų įvertinimo protokolas**

**I pusmetis**

TVIRTINU:

Direktoriaus pavaduotojas ugdymui

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_ -\_\_\_\_-\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(dalykas) (mokytojo, projekto vadovo pavardė, vardas)

|  |  |  |  |  |
| --- | --- | --- | --- | --- |
| **Eil.****Nr.** | **Mokinių sąrašas** | **Klasė** | **Projektinio darbo tema** | **Vertinimas\*** |
| **Pavardė, vardas** | **Įskaityta** | **Neįskaityta** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

* Mokytojas įvertina mokinio projektinę veiklą per I pusmetį parašydamas žodį „įsk“ arba „neįsk“

Projektinio darbo vadovas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (mokytojo, projekto vadovo parašas, v. pavardė)